**Arta Jēkabsone** ir Ņujorkā dzīvojošā latviešu džeza vokāliste, komponiste un aranžētāja. Pēc Rīgas Doma kora skolas absolvēšanas 2015. gadā Artai tika piešķirta pilna stipendija džeza mūzikas studijām prestižajā Ņujorkas universitātē “*The New School for Jazz and Contemporary Music*”, tajā viņa apguvusi džeza vokāla, komponēšanas un aranžēšanas prasmes.

Arta ir vairāku starptautisku vokālo konkursu laureāte, to starpā Sarah Vaughan International Vocal Competition 2021 (3.vieta), Mid-Atlantic Voice Competition (2.vieta), un Ella Fitzgerald vocal Competition (3.vieta).  2016. gada vasarā Arta piedalījās leģendāraja “*Motreux Shure Vocal Competition*” Šveicē, kas ir viens no atzītākajiem džeza konkursiem Eiropā. Konkursā Arta sevi parādīja no vislabākās puses un ieguva *Grand Prix*. Pateicoties uzvarai konkursā, Arta ieguva iespēju piepildīt ik viena mūziķa sapni -  ierakstīt savu pirmo debijas albumu. Albums ierakstīts 2017. gada vasarā Montrē, Šveicē, *Hana Road Music Studio*  pateicoties  *Montreux Jazz Artist Foundation* atbalstam.  Tas tapis arī  leģendārā  “*Montreux Jazz Festival 51st*” ietvaros, kur debijas albuma mūzika tika pirmo reizi atskaņota.

Mūzikas albumu “*Light*” (“Gaisma”) caurstrāvo gaismas un viegluma vibrācijas. Tas ir divu gadu pārdomu un iedvesmas laiks, kurš ir iemūžināts (2017) kopā ar jauniem un daudzsološiem Ņujorkas mūziķiem un Artas Ņujorkas ģimeni -  pianistu *Theo Walentiny*, basistu *Nick Dunston*, ģitāristu *Lucas Kadish* un bundzinieku *Connor Parks*.

2019.gada nogalē Arta Jēkabsone daudz koncertēja Latvijā, kopā ar orķestri „Rīga’’, diriģentu Valdi Butānu un dziedātājām Beāti Zviedri un Rūtu Dūdumu-Ķirsi, ar domubiedriem Edgaru Cīruli, Jāni Rubiku,Rūdolfu Dankfeldu izveidota un 2.decembrī Latvijas Radio atskaņota koncertprogramma „Atspulgi”, tiešraides ieraksts; Arta regulāri prezentē savu jaunos darbus The Jazz Gallery, vienā no Ņujorkas pieprasītākajiem džeza klubiem. 2021.gada nogalē Arta tika apbalvota ar Jazz Gallery Residency Commission Grant 2021,lai prezentētu savu jaunāko koncerta programmu. 2023.gada martā Arta ieguva Lielo Mūzikas balvu kategorijā “Gada jaunais mākslinieks”. Nesen ASCAP Foundation piešķīra atzinības rakstu kompozīcijas konkursā 2024 Herb Alpert Young Jazz Composer Awards. 2024.gada maijā Arta Jēkabsone

piedalījās mākslinieku rezidencē The Church Sag Harbor, kurā strādāja pie sava nākošajā albuma “Dziesmu Kamoliņš”, kurš gaidāms 2025.gadā.

Arta Jēkabsone ir vadījusi vairākas vokālās un kompozīcijas meistarklases kā Latvijā, tai skaitā, Venstpils Groove Meistarklases, XV Starptautiskie latviešu jauno mūziķu meistarkursi Siguldā, Alfrēda Kalniņa Cēsu Mūzikas Vidusskolā un Liepājas Mūzikas Vidusskolā, tā arī ārzemēs Jazz Kukko Festivāla ietvaros Somijā, Spānijā, un savas mākslinieku rezidences ietvaros The Church Sag Harbor. Pašlaik Arta Jēkabsone kā vokālais pedagogs un kompozīcijas (dziesmu rakstīšana un producēšana) strādā Ņujorkā, New York City Conservatory of Music, strādājot ar dažādu vecuma un līmeņu studentiem, bet lielākoties ar universitātes līmeņa studentiem.

Vairāk informācijas – [www.artajekabsone.com](http://www.artajekabsone.com)